
NARVA LINNAVOLIKOGU

 OTSUS

Narva







                 2007 nr…..

Projekteerimistingimuste määramine 
(Kadastiku tiigi lähiala heakorrastamine avalikult kasutatava puhkeala tarbeks)
Vastavalt Kohaliku omavalitsuse korralduse seaduse  § 22 lõikele 2, Ehitusseaduse  § 19 lõikele 3. 
Linnavolikogu otsustab:


Määrata projekteerimistingimused Kadastiku tiigi lähiala heakorrastamise ehitusprojekti koostamiseks avalikult kasutatava puhkeala tarbeks järgnevalt:             

	1. ÜLDANDMED



	1.1  Tellija                                          
	Narva Linnavalitsuse Linnavara-ja Majandusamet
Peetri plats 3, 20308 Narva

	1.2  Asukoht, algandmed                                         
	Narva linn,  Kadastiku tiigi lähipiirkond
Maakasutuse sihtotstarve: sotsiaalmaa

	1.3  Projekteerimistingimused on kehtivad 2 aastat alates otsuse jõustumisest.

	1.4  Projekteerimistingimuste koostamise alus     

1.4.1 Projekteerimistingimuste taotlus  13.06.07.a avaldus nr.981/1-11 
Arkadi Nikolajev- Kommunaalmajandusosakonna juhataja direktori ülesannetes
1.4.2 Ehitusseadus, Teeseadus, Narva linna ehitusmäärus
1.4.3 Eestis kehtivad normatiivid, EPN, Eesti Standardid.

	2. PROJEKTEERIMISE EESMÄRK




2.1 Projekti koostamise eesmärgiks on Kadastiku tiigi lähiala heakorrastamine avalikult kasutatava puhkeala tarbeks.
	3. ÜLDNÕUDED




3.1 Projekti koostamisel juhinduda Eestis kehtivatest seadustest, standarditest, normdokumentidest ja juhenditest, sealhulgas:

- Arhitektibüroo Koot&Koot poolt koostatav Kadastiku tiigi ja selle lähiala detailplaneering;
- Narva Linnavolikogu kinnitatud 30.11.2006.a. määrus nr.48 „Narva linna ehitusmäärus”;
- Eesti Standard EVS 865-1:2006 „Hoone ehitusprojekti kirjeldus. Osa 1: Eelprojekti seletuskiri”;

- Eesti Standard EVS 865-2:2006 „Hoone ehitusprojekti kirjeldus. Osa 2: Põhiprojekti ehituskirjeldus”;

- Eesti Standard EVS 811: 2006 „Hoone ehitusprojekt”;

- Majandus- ja Kommunikatsiooniministri kehtestatud 27.12.2002.a. määrus nr 70 „Nõuded ehitusloa taotlemisel esitatavale ehitusprojektile“;

- Majandus- ja Kommunikatsiooniministri kehtestatud 24.12.2002.a. määrus nr 69 „Ehitise tehniliste andmete loetelu“;

- Eesti Standard EVS 843:2003 “Linnatänavad”.

3.2 Projekti koostamisel kasutada tõest tehnovõrkudega digitaalset geodeetilist krundi alusplaani täpsusega M 1:500 mis on kooskõlastatud peageodeedi poolt.
3.3 Projekt (selle osad) peab olema koostatud või kontrollitud projekteerimises pädeva vastutava spetsialisti poolt (Ehitusseadus §18 lõige 4 punkt 1).

3.4 Projekt peab olema heaks kiidetud kõigil ehitusseadusega ettenähtud juhtudel.

3.5 Esitada projekti nimetus vastavalt projekteerimistingimustele.

3.6 Väljastatud projekteerimistingimused lisada projekti kausta.
3.7 Esitada Arhitektuuri-ja planeerimise osakonnale eskiisprojekt heakskiidu saamiseks.

3.8 Esitada orienteeruvad põhiliste tööde mahud ja soovitav põhiliste tööde järjekord.

3.9 Teeosa koostada vastavalt Teede- ja Sideministri 28.09.1999.a. määrusele nr 54 “Teeprojekti suhtes esitatavad nõuded”. Esitada kasutatavate materjalide spetsifikatsioon, teemärkide spetsifikatsioon, teekatted, vertikaalplaneerimine, liiklusskeem, teekatete põhimõttelõiked jne. Esitada Maanteeameti peaspetsialisti arvamus. Teeosa koostada isikuga, kellel on tegevusluba teede projekteerimiseks.

3.10 Esitada teeprojekti erapooletu ekspertiis ( Teeseadus §19 punkt 6).

	4. ARHITEKTUURSED JA LINNAEHITUSLIKUD TINGIMUSED


4.1 Ette näha spordiplatsid, paadisadam, paatide vettelaskmise slipp, randumiskoht tiigisaarel, kallasrada, jalgrattarajad, rulluisuring, lohelennutamisplats, autoga juurdesõidetavad piknikukohad, joogiveekraanid jne.
4.2 Ette näha väikevormid ja väikerajatised (istepingid, prügiurnid, infotahvlid, kaart, riietuskabiinid, spordirajatised, laste mänguväljakute seadmed jne). Esitada valgustite ja väikevormide eskiisid (vähemalt 2 varianti) heakskiidu saamiseks.

4.3 Ette näha sobivad bussipeatuste asukohad ja klaasootepaviljonid, parkimiskohad, piknikuplatsid.

4.4 Jalgrattateede kate: kruus, teekattekivid, teekatteplaadid. 

4.5 Autoparkla platsi kate ja juurdepääsud: asfalt. 
4.6 Tänavavalgustus: ette näha autoparklale, jalgrattateedele tänavavalgustus.
4.7 Heakorrastus ja jäätmekäitlus: lahendada projekti koosseisus. 
4.8 Haljastus: põhimõtteline kujunduslik-funktsionaalne lahendus näidata asendiplaanil. Esitada puhkeala haljastuse hinnang ning raiete ja asendusistutuse plaanid.

4.9 Puhkeala teenindava hoone projekteerimine:
- Krundi maksimaalne täisehitus, hoonete arv, hoonestuse pindala, korruselisus, kõrgus: vastavalt detailplaneeringule.

- Esitada vähemalt 2 ehitise arhitektuurilahendust koos 3-D joonistega heakskiidu saamiseks.
- Esitada vähemalt 2 välisviimistluse lahendust. Mitte kasutada plastikmaterjale.
- Esitada vähemalt 2 värvilahendust igale arhitektuurilahenduse variandile parima tulemuse saavutamiseks. Kasutada kombineeritud värvilahendusi.
- Välisviimistluse ja värvilahenduse pass esitada projekti koosseisus. 
- Katusekalle: vaba.
- Katusekatte materjal: tuldtõkestav, vastavalt ehitusmaterjalide ja-toodete terviseohutuse nõuetele.
- Klaasimine: esitada projektis fassaadide klaasistamispass. 
- Siseviimistlus: kasutatavad materjalid peavad vastama ruumide sihtotstarbele ja tervisekaitsenõuetele. Siseviimistluse lahendus esitada projekti koosseisus.

- Tehnosüsteemide projekteerimine.
- Projekti koosseisus esitada ehitise põrandate plaan ja lõiked, seinte spetsifikatsioon ja lõiked, avade täitmise plaan, akende ja uste eksplikatsioon, ruumide planeerimislahendus, värvivaated koos värvikoodidega, piirdekonstruktsioonide sooja- ja mürapidavused.

4.10 Asendiplaan: näidata kaitsevööndid, ehituskeeluala, tehnovõrgud ja ehitised, laste mänguväljakud, parklad, parkimiskohad piknikuplatsil, lõkkeaseme kohad, ilusa vaatega kohad, väikevormid, liiklusskeem, valgustimastide, sõidu- ja kõnniteede paiknemine, määratleda pinnakatted jne. 

4.11 Keskkonnakaitsemeetmed: lahendada projekti koosseisus. Lahendada kõlbmatu ehitusprahi utiliseerimine. 
	5. INSENERTEHNILISED ERITINGIMUSED



5.1 Esitada projekti koosseisus insener-tehniline projektlahendus elektrivarustusele, valgustusele, veele, välistorustikute paigaldamisele.
5.2 Nõutada tehnovõrkude valdajatelt tehnilised tingimused ja projekt kooskõlastada vastavate võrguvaldajatega.

5.3 Võtta nõusolek ehitustööde läbiviimiseks projekteeritaval alal olemasolevate, planeeritud ja projekteeritud tehnovõrkude kaitsevööndite valdajatelt.

	6. KOOSKÕLASTUSED




6.1     Ida-Eesti Päästekeskuse Narva Keskkomando.

6.2     Ida-Virumaa Keskkonnateenistus.
6.3     Ida-Virumaa Tervisekaitsetalitus.

6.4     Narva Linnavalitsuse Linnavara-ja Majandusamet.
6.5     Narva Linnavalitsuse Arhitektuuri- ja Linnaplaneerimise Amet.

	7. RAKENDUSSÄTTED




7.1     Otsus jõustub seadusega sätestatud korras.
7.2     Otsuse võib vaidlustada Tartu Halduskohtu Jõhvi kohtumajas 30 päeva jooksul arvates otsuse teatavakstegemisest.
Mihhail Stalnuhhin

